Diari Oficial de la Generalitat Valenciana


Sumari del DOGV 7110, del 13-09-2013 (2013/8784)

RESOLUCIÓ de 5 de setembre de 2013, de la Universitat Miguel Hernández d'Elx, per la qual es convoquen proves selectives de promoció interna per a l'accés al grup A, subgrup A1, sector administració general, escala tècnica superior d'administració, denominació tècnic de unitat administrativa. Ref. 1079/13.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7110

Data del DOGV
:   13-09-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/8784


Data del document
:   05-09-2013

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 5 de setembre de 2013, de la Universitat Miguel Hernández d'Elx, per la qual es convoquen proves selectives de promoció interna per a l'accés al grup A, subgrup A1, sector administració general, escala tècnica superior d'administració, denominació tècnic de unitat administrativa. Ref. 1079/13. [2013/8784]  
A fi d'atendre les necessitats del personal d'Administració i Serveis d'aquesta Universitat, encarregada del servici públic de l'educació superior, d'acord amb les competències que li estan atribuïdes en l'article 2.2 de la Llei Orgànica 6/2001, d'Universitats, en relació amb l'article 75.2 d'aquesta, així com en els Estatuts de la Universitat Miguel Hernández d'Elx, aprovats pel Decret 208/2004 de 8 d'octubre (DOGV 13.10.2004) del Consell de la Generalitat Valenciana, modificats pel Decret 105/2012, de 29 de juny, del Consell.  
  
Tenint en compte que es tracta d'un procés de promoció a un cos o escala del subgrup immediatament superior, dins del mateix itinerari professional i, tenint en compte els coneixements exigits en l'àmbit del mencionat itinerari ja van ser acreditats en les convocatòries corresponents d'accés a l'escala d'origen, i amb la finalitat d'actualitzar els coneixements a les noves realitats existents en l'àmbit d'esta Universitat a data actual.  
D'acord amb el que disposen els articles 114 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i en la disposició addicional quarta del Decret 33/1999, de 9 de març.  
De conformitat amb l'acord adoptat en Consell de Govern d'aquesta Universitat, en la sessió de data 26 de novembre de 2007 i l'aclariment que s'hi fa de data 5 de desembre de 2007, pel qual s'aprova el procés i barem a regir en les convocatòries de promoció interna del personal d'administració i serveis de la Universitat Miguel Hernández d'Elx.  
  
Vist l'Acord del Consell de Govern de data 26 de setembre de 2012, este Rectorat convoca proves selectives de promoció interna per a cobrir el lloc número 55449, que consta en l'acord esmentat, així com en l'annex I d'aquesta resolució i que forma part de la relació de llocs de treball d'aquesta Universitat, de l'escala tècnica superior d'administració i denominació tècnic de unitat administrativa, en els termes que consten en l'annex I d'aquesta resolució, d'acord amb les següents:   
  
  
Bases de la convocatòria  
  
Primera. Requisits dels aspirants  
1.1. Per a ser admesos a la realització de les proves selectives, a més dels requisits ja acreditats en nomenaments anteriors, haurà de reunir els següents:  
1.1.1. Estar en possessió del títol de llicenciat, enginyer, arquitecte o equivalent, o estar en condició d'obtindre abans que finalitze el termini de presentació de sol·licituds.  
1.1.2. Haver prestat servicis efectius en la Universitat Miguel Hernández d'Elx durant, almenys, dos anys com personal funcionari de carrera en el grup A, subgrup A2, sector administració general, escala mitjana d'administració i estar ocupant, amb caràcter definitiu, lloc de treball classificat com A1/A2.   
1.2. Les condicions a què es refereix els apartats anteriors hauran de reunir-se en el moment de finalització del termini de presentació d'instàncies i gaudir-ne durant tot el procés selectiu, fins al moment de la presa de possessió.  
1.3. El procediment de selecció dels aspirants serà el de la superació d'un curs selectiu, en els termes que consten en l'apartat quart de la present resolució.   
  
Segona. Sol·licituds  
2.1. Els que desitgen prendre part en estes proves selectives hauran de fer-ho constar en instància, que serà facilitada gratuïtament en el Servici de Personal d'Administració i Serveis (edifici Rectorat i Consell Social) i en els centres de gestió de campus d'aquesta Universitat, que es dirigirà al Rector de la Universitat Miguel Hernández d'Elx, i que es presentarà en el Registre General de la Universitat i en els registres auxiliars dels centres de gestió de campus, en el termini de 20 dies hàbils comptats a partir de l'endemà de la publicació d'aquesta convocatòria en el Diari Oficial de la Comunitat Valenciana.   
Es podran emprar les vies establides en l'article 38.4 de la Llei 30/1992, de 26 de novembre.   
Les instàncies presentades en les oficines de correus es presentaran en sobre obert perquè l'empleat hi estampe el segell de dates en la part superior esquerra, havent-hi de figurar amb claredat el nom de l'oficina i la data, i es remetran a l'adreça següent: Universitat Miguel Hernández d'Elx, Registre General, edifici Rectorat i Consell Social, avinguda de la Universitat, s/n, 03937, Elx, Alacant  
  
Necessàriament, hauran de presentar-se tantes sol·licituds i documentació com places a què s'opte.  
2.2. A cada sol·licitud s'unirà la documentació següent:  
Una fotocòpia del document nacional d'identitat.  
Certificat del Servei de Personal d'Administració i Serveis acreditatiu del compliment dels requisits continguts en la base 1.1.2.  
  
Document justificatiu d'haver abonat les taxes corresponents.  
Annex, on es faça constar, la llengua cooficial en què es realitzarà la prova corresponent, podent optar entre el castellà o el valencià (annex II). Si l'aspirant no optara expressament per cap de les llengües, s'entendrà que ha exercit el dret d'opció sobre la llengua castellana.  
  
2.3. Els drets d'examen seran de 27,36 euros i s'ingressaran en el compte corrent «Concursos y Oposiciones» de la següent entitat bancària:  
· SabadellCAM: 2569-2215-82-1112319018  
El pagament de la taxa es justificarà amb la impressió del segell de l'entitat bancària on s'haja efectuat l'ingrés o resguard original d'haver abonat els drets d'examen, havent de fer constar-hi, el nom i cognoms, concepte i referència de la convocatòria.   
El pagament de la taxa podrà fer-se efectiu a través de la pàgina web: . Si s'utilitza esta via, l'acreditació del pagament es realitzarà presentant el justificant en què conste el codi d'autorització, i la referència de la convocatòria per la qual es realitza aquell, o mitjançant del rebut degudament segellat pel banc.  
2.4. En cap cas el tràmit de pagament en l'oficina bancària serà substitutiu de l'esmentat tràmit de presentació, dins del termini i en la forma escaient, de l'imprés de la sol·licitud davant de l'òrgan expressat anteriorment.  
2.5. Els mers errors de fet que de la sol·licitud pogueren corregir-se com a tals, podran esmenar-se en qualsevol moment, d'ofici o a petició de l'interessat.  
2.6. Les dades de caràcter personal aportats pels aspirants quedaran inclosos en un fitxer automatitzat d'esta Universitat, que es compromet a no fer-ne un ús diferent.  
La Universitat Miguel Hernández d'Elx informa així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei Orgànica 15/1999, de 13 de desembre, de Protecció de Dades; que han de ser exercits per escrit davant del gerent de la Universitat.  
  
Tercera. Admissió d'aspirants  
3.1. Expirat el termini de presentació d'instàncies, prèvia verificació del compliment de tots els requisits de participació assenyalats en esta convocatòria, el rector dictarà una resolució que contindrà relació provisional d'admesos i exclosos a la realització de les proves selectives es publicarà als taulers d'anuncis oficials de la Universitat Miguel Hernández d'Elx. Necessàriament en la dita relació hauran de constar els cognoms, nom i document nacional d'identitat de tots els aspirants i motius d'exclusió si és el cas.  
3.2. Els aspirants o les aspirants excloses podran, en el termini de 10 dies hàbils, comptats a partir de l'endemà de la publicació de la llista provisional d'admesos i exclosos, d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que haja motivat la seua exclusió, o realitzar les al·legacions que consideren oportunes.  
3.3. Transcorregut el termini de 10 dies, esmenats els defectes si pertoca, i vistes les al·legacions que corresponguen, es dictarà una resolució que contindrà la relació definitiva d'admesos i exclosos que es publicarà en els taulers d'anuncis oficials de la Universitat Miguel Hernández d'Elx.  
3.4. Seran causes d'exclusió, a més de l'incompliment del que s'ha establit en aquestes bases, no abonar, dins del termini, les taxes de participació, així com, la no presentació de fotocòpia de DNI vigent i l'omissió de la firma en la sol·licitud.  
  
Quarta. Procediment de selecció  
El procediment de selecció dels aspirants comprendrà dues fases:  
  
1a fase. Curs selectiu, de caràcter obligatori i eliminatori.  
El curs selectiu tindrà una duració de 70 hores.  
Els programes i matèries que integren el curs selectiu figuren en l'annex I d'aquesta convocatòria.  
El curs tindrà lloc en les dates que oportunament seran establides pel gerent de la Universitat, i comunicades als aspirants admesos.  
  
Per a superar aquesta fase és requisit que els/les aspirants hagen assistit al 80 per cent de les hores lectives del curs.  
2a fase: Prova, de caràcter obligatori i eliminatori.  
Consistirà en la resolució de dos supòsits teoricopràctics, amb preguntes de resposta curta, relacionades amb les matèries que integren els mòduls específics del curs. Per a l'execució de la prova s'establiran els materials, mitjans i instruccions que es consideren adequats per a portar-la a cap.  
Es valorarà de 0 a 10 punts i per a superar-la serà necessari obtindre almenys 5 punts.  
  
Cinquena. Publicitat dels resultats  
5.1. Una vegada finalitzat el curs i realitzada l'avaluació, el tribunal farà pública en els taulers d'anuncis oficials de la Universitat Miguel Hernández la llista d'aspirants que hagen superat el procés selectiu, amb la qualificació obtinguda. Es donarà un termini de reclamacions de 10 dies hàbils.  
5.2. Finalitzat el termini de reclamacions, es publicarà en els taulers d'anuncis oficials de la Universitat Miguel Hernández d'Elx, la llista la relació definitiva d'aspirants que han superat el procés selectiu i que seran proposats per al seu nomenament com a funcionaris de carrera de l'escala tècnica superior d'administració, denominació tècnic de unitat administrativa, de la Universitat Miguel Hernández d'Elx.  
  
Els òrgans de selecció podran proposar el nomenament d'un nombre més gran d'aspirants que el de places convocades a fi d'assegurar-ne la cobertura, per al supòsit que es produïsquen renúncies dels aspirants seleccionats, abans del seu nomenament o presa de possessió.  
  
5.3. En el termini de 20 dies hàbils, comptadors des de l'endemà de la publicació de la relació definitiva, els aspirants proposats hauran de presentar, al Servei de Personal d'Administració i Serveis, una fotocòpia compulsada del títol acadèmic exigible segons la present convocatòria.  
  
5.4 La falta de presentació de documentació, dins del termini indicat o la falsedat de documents, donaran lloc a la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjuí de les responsabilitats en què l'aspirant haguera pogut incórrer.  
5.5. La presa de possessió serà efectuada en el termini d'un mes comptat des de la data de publicació del seu nomenament al Diari Oficial de la Comunitat Valenciana.  
  
Sisena. El tribunal  
6.1. Els membres del tribunal i els seus assessors se subjectaran en el seu règim i funcionament al que estableix l'article 22 i següents de la Llei 30/1992, de Règim Jurídic de les Administracions Públiques i Procediment Administratiu Comú, a les causes generals d'abstenció i recusació contingudes en la mencionada llei i al que preveu l'article 57 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
6.2. Amb anterioritat a la iniciació del curs selectiu, si fóra el cas, es publicarà una resolució amb nomenament de nous membres del tribunal en substitució de què hagueren perdut la seua condició.  
6.3. Prèvia convocatòria del president, es constituirà el tribunal amb l'assistència del president i secretari i de la meitat, almenys, dels seus membres titulars o suplents.  
6.4. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, així com el que s'haja de fer en els casos no previstos.  
6.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que estimen pertinents, els quals es limitaran a prestar la seua col·laboració en les seues especialitats tècniques. La designació de tals assessors haurà de comunicar-se al rector de la Universitat.  
6.6. El tribunal qualificador adoptarà les mesures precises en aquells casos en què siga necessari, de manera que els aspirants amb minusvalideses, gaudisquen de semblants condicions per a la realització dels exercicis que la resta dels altres participants. En aquest sentit s'establiran, per a les persones amb minusvalideses que ho sol·liciten les adaptacions possibles en temps i mitjans per a la seua realització.  
6.7. A efectes de comunicació i la resta d'incidències el tribunal tindrà la seua seu en el Servei de Personal d'Administració i Serveis de la Universitat, edifici de Rectorat i Consell Social, campus d'Elx.  
  
6.8. Composició del tribunal   
Els membres del tribunal qualificador seran nomenats pel rector, atenent al que disposa l'article 79, i concordants de l'Estatut Bàsic de l'Empleat Públic, mitjançant una resolució que es farà pública en els taulers d'anuncis oficials de la Universitat Miguel Hernández d'Elx.  
  
  
Setena. Consulta de la pàgina Web  
La present convocatòria i els actes que s'en deriven que requerisquen publicació podran ser consultats en el blog del Servei de Personal d'Administració i Serveis de la Universitat Miguel Hernández d'Elx l'adreça del qual és .   
  
Vuitena. Norma final   
Contra la convocatòria, les seues bases i tots els actes administratius que es deriven d'aquesta, que esgoten la via administrativa, pot interposar-se un recurs contenciós administratiu davant del Jutjat del Contenciós Administratiu d'Elx en el termini de dos mesos comptadors a partir de l'endemá de la seua publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 6.4 de la Llei Orgànica 6/2001, de 21 de desembre d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar un recurs de reposició, en el termini d'un mes comptador a partir de l'endemà de la publicació de la present, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999, de 13 de gener. Tot això sense perjuí que s'utilitze qualsevol altra via que es considere oportuna.  
  
Davant de les actuacions del tribunal, podrà interposar-se un recurs d'alçada previst en l'article 114 de la Llei 30/1992, redactat d'acord amb la Llei 4/1999, de 13 de gener, en el termini d'un mes comptador des de l'endemà de les seues publicacions o notificacions. El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.  
Tots els actes de notificació dels procediments que s'inicien com a conseqüència d'admetre els anteriors recursos, es faran, amb text íntegre, en els taulers d'anuncis oficials de la Universitat Miguel Hernández d'Elx, i amb ressenya indicativa en el Butlletí Oficial de la Província d'Alacant.  
  
Elx, 5 de setembre de 2013.- El rector: Jesús Tadeo Pastor Ciurana.  
  
  
  
  
  
ANNEX I  
  
Número de lloc i contingut del curs selectiu d'accés a l'escala tècnica superior d'administració, grup A, subgrup A1, denominació tècnic d'unitat administrativa  
  
Número de lloc 55051  
Contingut del curs  
Mòdul 1: bones pràctiques administratives i utilització eficient de recursos públics (15 hores).  
1. Drets i obligacions del personal de l'administració. Ètica pública. Bones pràctiques.  
2. Normes de conducta i resolució de conflictes.   
3. Tècniques de col·laboració i suport.  
4. Comportament mediambiental en el lloc de treball.  
Mòdul 2. Producció de normatives-elaboració d'informes (15 hores).  
1. Tramitació de disposicions de caràcter general.   
2. Tècniques de millora de la producció normativa, en especial, informes preceptius i/o facultatius, tipus i efectes.  
3. Elaboració d'una disposició de caràcter general.  
4. Adequació a criteris de legalitat, encert i oportunitat.  
5. Normes per a l'elaboració de disposicions de caràcter general. Directrius de tècnica normativa.  
6. Aplicació pràctica de les directrius de tècnica normativa en l'elaboració de una disposició de caràcter general  
Mòdul 3. Legislació de les administracions públiques en matèria de nòmines i assegurances socials (9 hores).  
1. Les percepcions salarials i les deduccions.  
2. Bases i tipus de cotització.   
3. Incidència en les percepcions i cotitzacions dels supòsits d'incapacitat temporal, maternitat o paternitat.   
Mòdul 4. De la Gestió de la investigació en l'àmbit de la Universitat Miguel Hernández (31 hores).  
1. Fonts de finançament dels grups d'investigació  
1.1. Gestió de projectes d'investigació europeus i internacionals.   
  
1.2. Gestió de projectes d'investigació nacionals.   
1.3. Gestió de prestacions de servici i contractes d'investigació.  
  
1.4. Pla estatal 2013-2016: programes i accions estratègiques.   
2. Incidència de les fonts de finançament en la contractació de personal en el àmbit de la Universitat   
3. Estatut del personal investigador, modalitats de contractació i retribucions.  
4. Normativa pressupostària bàsica   
4.1. Estructura pressupostària. Vinculació jurídica. Gestió del gasto.   
  
4.2. Normativa pressupostària específica: activitats finalistes i no finalistes.   
4.3. Gestió economicoadministrativa d'acords d'investigació, prestacions de servici i estudis de postgrau, perfeccionament i especialització.  
4.4. Aplicació UXXI-Económico.   
  
  
ANNEX II  
  
Nom i cognoms -  
Amb DNI -  
Participant en la convocatòria:  
Grup - categoría - ref. -  
  
Per accés o Lliure Data DOCV -  
 o Promoció interna Data BOE -  
 o Quota de discapacitats Data de la resolució -  
  
EXPOSA  
  
Que la llengua triada per a la realització de les proves és:   
(marcar només una opció)  
  
 o Castellà o Valencià  
  
?, - de - de -  
  
Signat: -